# नाशपाती सेब की प्रजाति का हरे रंग का फल है। नाशपाती का आकार नीचे से सेब जैसा तथा ऊपर से संकरा होता है और क्योंकि यह फल नीचे की अपेक्षा ऊपर से ज्यादा पतला होता है इसलिए इसलिए इसका आकार त्रिकोणीय प्रतीत होता है। नाशपाती एक सख्त गुणकारी फल है हालांकि अन्य फलों की अपेक्षा यह फल कम लोकप्रिय है परन्तु फिर भी मौसमानुसार इसकी बिक्री भारत में अच्छी खासी होती है। नाशपाती अपनी कच्ची से लेकर परिपक्वता की स्थित तक हरे रंग की ही रहती है। इसकी मिठास का पता इस पर आए लाल रंग के धब्बों से लगता है। नाशपाती के ठोस होने के कारण इस पर मौसम का प्रभाव अधिक नही पड़ता इस कारण नाशपाती की कुछ प्रजातियाँ पूरा साल फल देती हैं। इसकी कुछ प्रजातियों में मौसमी मार सहन करने की क्षमता इतनी अधिक है कि वे शून्य तापमान से नीचे भी जीवित रहने में सक्षम होती हैं।